Manden var væltet på vejen på sin knallert men en forbipasserende lastbilchauffør opdagede manden og kørte ind til siden for at hjælpe. Men inden lastbilchaufføren kunne nå at hjælpe, blev manden kørt over af en personbil, der forsatte efter påkørslen. Føren af personbilen var 74-årig kvinde som bor tæt ved ulykkesstedet. Hun ringede til sin datter og forklarede at hun havde ramt noget på vejen. Datteren alarmerede herefter politiet. Nordjyllands Politi har endnu ikke haft mulighed for at afhøre den 74-årige kvinde og kan derfor ikke vurdere om kvinden vil blive sigtet.

Referat:
En 41-årig mand blev onsdag aften kørt over og dræbt i nærheden af Karlby ved Hobro.